b'\n_START_ARTICLE_\nChrysispa\n_START_SECTION_\nUtseende\n_START_PARAGRAPH_\nNoks\xc3\xa5 sm\xc3\xa5 (5 - 6 millimeter), avlange, svarte bladbiller med bl\xc3\xa5lig eller gr\xc3\xb8nnlig, metallisk glans. Gruppen er lett \xc3\xa5 kjenne p\xc3\xa5 at oversiden er dekket av lange, skarpe pigger, artene kan minne om bittesm\xc3\xa5 piggsvin. Dekkvingene har 10-12 lange pigger langs sidekanten og 2-9 pigger oppe p\xc3\xa5 ryggen, pronotum har fire eller fem p\xc3\xa5 hver side, den bakerste noe skilt fra de andre. Antennene er 11-leddete, ganske tynne, rundt halve kroppslengden. Dekkvingene er jevnbrede med \xc3\xa5tte punktrader.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Artene lever p\xc3\xa5 gress inkludert ris.\n_START_SECTION_\nUtbredelse\n_START_PARAGRAPH_\nSlekten er vidt utbredt i Afrika, nord til Saudi-Arabia.'